《太清宫闻滴漏》
唐代·严巨川

玉漏移中禁，齐车入太清。渐知催辨色，复听续馀声。

乍逐微风转，时因杂珮轻。青楼人罢梦，紫陌骑将行。

残魄栖初尽，馀寒滴更生。惭非朝谒客，空有振衣情。

作者简介：严巨川，字里不详。德宗建中四年(783)，朱泚僭位，严作诗抒愤。德宗归京后，曾述及此事。又曾应进士试。事迹见《奉天录》卷一、卷二。《全唐诗》存诗2首，其中《仲秋太常寺观公卿辂车拜陵》一首，为苗仲方诗误入。另《奉天录》尚存诗1首，《全唐诗续拾》据之收入。